Seba ke Yewîya Ewropa, Konseya Ewropa û Komîteya Vernîgirewtişê Îşkenceyî (CPT) semedê xoverdayoxanê ke rayberîya Leyla Guvene de  semedê wedaritişê tecrîdê serê Rayberê Şarê Kurdî Kurd Abdullah Ocalanî grevê vêşanîye de yê  tê bigêrê 24’ê Nîsane de vernîya Parlementoyê Yewîya Ewropa de, mîtîngêk do bêro viraştene.
TJK-E bi eşkerayîyêk semedê tewrbîyayîşê mîtîngî veng da û va:‘‘ Rewşa xoverdayoxan kewta merheleya krîtîke. Şarê Kurdî qerardarîya xo reyna eşkera ramojna. Grevê vêşanîye eleqeyê heme dinya ant xo ser û derbeya girde daye faşîzmê Tirkî ro. Sere de CPT ganî hukmat û dezgehê Ewropa vera tecrîdî rolê xo kay bikerê. Ê bi bêvengîya xo sucê Tirkîya rê hempar ê. Ma sey Têgêrayîşê Cinîyan Kurdî yê Ewropa veng danê ke 24 Nîsane û her roja Çarşeme çalakîya ke vernîya Parlamentoyê Ewropa de yena virşatene, wa sere de cinî heme şarê ma û hetê demokratî tewrê ci bibê. Ma ganî veng bidê vengê xoxerdayoxan û mucadeleyî gird bikerê.‘‘
